Der er ikke meget sommer over vejret i dag. I Nordjylland bliver særligt Thy hårdt ramt, og her kan man også forvente vindstød af stormstyrke i løbet af aftenen.

Sommervejret fra sidste uger er forsvundet, og kigger man ud af vinduet, så minder det mest af alt om en rigtig efterårsdag. Sol er der ikke meget af, og i Thy kan man i aften forvente vindstød af stormstyrke. Også andre dele af Nordjylland kan bliver ramt af blæsevejr især hen på aftenen. Her vil der være kuling i det meste af regionen. Vindstød af stormstyrke kan føre til at der blæser tagsten ned, træer kan vælte og spærre vej- og togstrækninger og store grene kan knække af træerne. Derudover er der også sandsynlighed for at broer bliver nødt til at lukke for trafikken over.